GCAP ออกหุ้นกู้ 450 ลบ.ลุยขายกองทุน-รายใหญ่ 30 ก.ค.-1 ส.ค.62 นำเงินรีไฟแนนซ์-ทุนหมุนเวียน
GCAP ออกหุ้นกู้วงเงิน 450 ลบ. ลุยขายกองทุน-รายใหญ่ 30 ก.ค.-1 ส.ค.62 นำเงินรีไฟแนนซ์-ทุนหมุนเวียน
GCAP ออกหุ้นกู้วงเงิน 450 ลบ. ลุยขายกองทุน-รายใหญ่ 30 ก.ค.-1 ส.ค.62 นำเงินรีไฟแนนซ์-ทุนหมุนเวียน
5 ก.ค. 2562

บริษัท จี แคปปิตอล จำกัด (มหาชน) หรือ GCAP เปิดเผยว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 2/2562 มูลค่าไม่เกิน 450 ล้านบาท อายุ 2 ปี ครบกำหนดไถ่ถอนปีพ.ส. 2564 ซึ่งให้สิทธิผู้ออกหุ้นกู้สามารถไถ่ถอนได้ก่อนครบกำหนด มีอัตราดอกเบี้ยคงที่ร้อยละ 7 ต่อปี ชำระดอกเบี้ยทุกๆ 3 เดือน ตลอดอายุหุ้นกู้
โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่  ระยะเวลาจองซื้อหุ้นกู้ระหว่างวันที่ 30-31 ก.ค. และ 1 ส.ค.62 โดยมีบล.โกลเบล็ก บล.เออีซี และ บล.คิงส์ฟอร์ด เป็นผู้จัดการการจัดจำหน่ายหุ้นกู้ ทั้งนี้ ไม่มีการจัดอันดับความน่าเชื่อถือของหุ้นกู้และผู้ออกหุ้นกู้
บริษัทมีวัตถุประสงค์จะนำเงินที่ได้จากการเสนอขายหุ้นกู้เพื่อชำระคืนหุ้นกู้ที่จะครบกำหนดในเดือน ส.ค.62 จำนวน 354.50 ล้านบาท และส่วนที่เหลือจากการเสนอขายหุ้นกู้จะนำไปชำระคืนหนี้สินจากการดำเนินงาน รวมทั้งเพื่อใช้ในการลงทุนในธุรกิจที่ดำเนินการอยู่ในปัจจุบันซึ่งคาดว่าจะนำเงินที่ได้จากการเสนอขายหุ้นกู้ครั้งนี้ไปใช้ภายในเดือน ก.ย.62